stanford-oval/wikipedia huggingface dataset:
אנטי רינה
ביוגרפיה > קריירה פוליטית וכמנהיג איגודים מקצועיים

בשנים 2002–2005 עמד בראש התאחדות העובדים המקצועיים של המגזר הפרטי - ERTO. ב-2005–2010
היה יושב ראש התאחדות העובדים השכירים בשנים 2010–2014 יושב ראש האיגוד המקצועי Pro. ב-9 במאי 2014 נבחר ליושב ראש המפלגה הסוציאל-דמוקרטית של פינלנד כשהביס את יוטה אורפיליינן.
אחרי ניצחונו בבחירות הכלליות ב-2019 ביוני 2019 התמנה לראש ממשלה והרכיב ממשלת קואליציה של שמאל-מרכז הכוללת, פרט למפלגה הסוציאל-דמוקרטית,
את מפלגת המרכז, את הליגה הירוקה, את ברית השמאל ואת המפלגה העממית השוודית.
בממשלתו לנשים יש רוב. לממשלה רוב נוח של 117 מושבים מתוך 200.
ב-3 בדצמבר התפטר בצל משבר דואר חריף במדינה, ובמקומו מונתה ב-10 בדצמבר סאנה מרין בת ה-34.
ביוגרפיה > חייו הפרטיים

רינה נשוי להטה ראבוליינן.
אנטי קאסביו

אנטי אלכסנדר קאסביו (בפינית: Antti Alexander Kasvio; נולד ב-20 בדצמבר 1973). הוא שחיין עבר מפינלנד. הוא אלוף עולם, אלוף אירופה ובעל מדליית ארד אולימפית.
ביוגרפיה

קאסביו נולד באספו. הוריו אולה פטריקה ומאטי קאסביו השתתפו במשחקים האולימפיים כשחיינים, אמו דורגה במקום 16 במשחה ל-100 מטר גב באולימפיאדת מקסיקו סיטי (1968) ואביו דורג במקום 33 במשחה ל-100 מטר חופשי באולימפיאדת טוקיו (1964).
באולימפיאדת ברצלונה (1992) זכה קאסביו במדליית ארד במשחה ל-200 מטר חופשי בתוצאה של 1:47.63 דקות, אחרי ייבגני סאדוביי מהמשלחת המאוחדת שקבע שיא אולימפי חדש של 1:46.70 דקות ואנדרס הולמרץ משוודיה (1:46.86 דקות). נוסף לכך, הוא סיים במקום תשיעי במשחה ל-400 מטר חופשי בתוצאה של 3:50.06 דקות, במקום 12 במשחה שליחים 4x200 מטר חופשי בתוצאה של 7:28.71 דקות ובמקום 20 במשחה שליחים 4x100 מטר מעורב בתוצאה של  4:06.18 דקות, הוא שחה את סגנון החופשי בתוצאה של 50.90 דקות.
ביוגרפיה > אלוף אירופה

באליפות אירופה בשחייה שנערכה בשפילד, אנגליה בשנת 1993 זכה קאסביו בשתי מדליות זהב  במשחה ל-200 מטר חופשי בתוצאה של 1:47.11 דקות ובמשחה ל-400 מטר חופשי בתוצאה של 3:47.81 דקות. נוסף לכך, הוא סיים 3 פעמים במקום שישי, במשחה שליחים 4x100 מטר חופשי בתוצאה של 3:21.80 דקות, במשחה שליחים 4x200 מטר חופשי בתוצאה של 7:30.63 דקות ובמשחה שליחים 4x100 מטר מעורב בתוצאה של 3:44.73 דקות.
ביוגרפיה > אלוף עולם

באליפות העולם בשחייה שנערכה ברומא, איטליה בשנת 1994 זכה קאסביו בשתי מדליות, זהב וכסף. מדליית זהב במשחה ל-200 מטר חופשי בתוצאה של 1:47.32 דקות, לפני הולמרץ (1:48.24 דקות) ודניון לואדר מניו זילנד (1:48.49 דקות). מדליית כסף במשחה ל-400 מטר חופשי בתוצאה של 3:48.55 דקות, אחרי קירן פרקינס מאוסטרליה שקבע שיא עולם חדש של 3:43.80 דקות ולפני לואדר (3:48.62 דקות).
באליפות אירופה בשחייה שנערכה בווינה, אוסטריה בשנת 1995 זכה קאסביו במדליית ארד במשחה ל-200 מטר חופשי בתוצאה של 1:49.24 דקות.
באולימפיאדת אטלנטה (1996) קבע קאסביו במשחה ל-200 מטר חופשי תוצאה של 1:50.55 דקות, התוצאה ה-15 בטיבה אך לאחר שלא השתתף בגמר ב' דורג בסיום התחרות במקום 18. הוא סיים במקום 12 במשחה שליחים 4x100 מטר חופשי בתוצאה של 3:22.99 דקות, כשחיין שני הוא קבע ב"זינוק שליחים" תוצאה של 50.42 דקות.
אפרת (דמות מקראית)

אֶפְרָת מוזכרת במקרא כאשת כלב בן חצרון, משבט יהודה. חצרון היה בנו של פרץ, בנם של יהודה ותמר.
צאצאיה של אפרת

מסופר עליה שילדה את חור, סבו של בצלאל בן אורי בן חור, בונה המשכן.
וְכָלֵב בֶּן חֶצְרוֹן הוֹלִיד אֶת עֲזוּבָה אִשָּׁה וְאֶת יְרִיעוֹת, וְאֵלֶּה בָנֶיהָ: יֵשֶׁר וְשׁוֹבָב וְאַרְדּוֹן.

וַתָּמָת עֲזוּבָה, וַיִּקַּח לוֹ כָלֵב אֶת אֶפְרָת, וַתֵּלֶד לוֹ אֶת חוּר. וְחוּר הוֹלִיד אֶת אוּרִי, וְאוּרִי הוֹלִיד אֶת בְּצַלְאֵל
המפרשים חלוקים בשאלה האם "יריעות" הייתה בתו של כלב או אשתו. ממילא, לא ברור אם אפרת הייתה אשתו השנייה או השלישית.
מאחר שחצרון, חמיה של אפרת, מופיע ברשימת משפחת יעקב היורדת למצרים, ואילו כלב בנו אינו מופיע בה, מסתבר שאפרת נולדה במצרים ומתה שם.
לדעת אהרן דמסקי תחום ישיבת המשפחות המתייחסות אליה מכונה במקרא "אפרת" או אפרתה.
זיהוי כלב ואפרת במדרש

מדרשי חז"ל זיהו את כלב בן חצרון עם כלב בן יפונה, אחד המרגלים שבאו ממדבר סיני לתור את ארץ ישראל, ואת אפרת זיהו עם מרים הנביאה, אחותם של משה ואהרן. כמו כן זיהו את חור, בנה של אפרת, עם חור המוזכר כשופט במדבר סיני. על רקע זה הסבירו המדרשים את השם "אפרת" במובן של פרייה ורבייה, שמיוחסים במדרש לפועלה של מרים בארץ מצרים כאחת מהמיילדות העבריות שהמשיכו ליילד למרות גזרת פרעה וכן כמי שנלחמה באופן ציבורי על המשך הילודה למרות הגזרות.(שמות רבה, שם). רבי אברהם אבן עזרא שלל את הזיהויים הללו, והצביע על קשיים כרונולוגיים שונים בהם. באשר לזיהוי של כלב בן חצרון עם כלב בן יפונה הוא כותב כי "על דרך הפשט כלב בן יפונה איננו כלב בן חצרון בראיות גמורות".
על פי הסבר אחר, "אפרתי" הוא תואר כבוד, והשם "אפרת" מבטא את היותה בת למשפחה מיוחסת.
בעקבות ההסבר המדרשי לשם "אפרת" קרויה בשם זה עמותת אפרת - אגודה לעידוד הילודה בעם היהודי - עמותה ישראלית הפועלת לשכנע נשים יהודיות שלא לבצע הפלה מלאכותית. בדומה קיים מכון פוע"ה - מכון לפוריות ורפואה על פי ההלכה אף הוא על שם מרים שכונתה ע"פ המדרש בשם המיילדת פועה.
הערות שוליים

↑  ספר שמות, פרק ל"ח, פסוק כ"ב
↑  ספר בראשית, פרק מ"ו, פסוק י"ב
↑  אהרון דמסקי, אפרת - ולא אפרתה, מעריב, 3 במאי 1983
↑  ספר שמות, פרק כ"ד, פסוק י"ד
↑  תלמוד בבלי, מסכת סוטה, דף י"א, עמוד ב'; מסכת סנהדרין, דף ס"ט, עמוד ב'; ספרי במדבר פיסקא עח; שמות רבה פרשה א, יז; פרקי דרבי אליעזר, פרק מד.
↑  בפירושו הקצר לשמות כד, יד
↑  פרקי דרבי אליעזר, שם
אפרת אביסרור פז

| --- | --- |

 לידה:  10 באוגוסט 1962 (בת 62) 
 מדינה:  ישראל 
 מקום לימודים:  אוניברסיטת תל אביב 
 שפות היצירה:  עברית, אנגלית 
 
אפרת פז (נולדה ב-10 באוגוסט 1962) היא מתרגמת, עורכת ומוציאה לאור ישראלית.
תולדות חייה

בילדותה התגוררה לסירוגין בארצות הברית ובישראל, עקב עבודתו של אביה, פרופ' עזריה פז מהטכניון. בשנת 1988 סיימה אפרת את לימודיה לתואר ראשון בספרות אנגלית ולימודים כלליים באוניברסיטת ת"א. בשנת 1998 סיימה לימודי תואר שני במנהל עסקים באוניברסיטת ת"א, עם התמחות בשיווק ומנהל בינלאומי.
אפרת מתגוררת עם משפחתה באזור השרון.
קריירה

את הידע בשפות ובניהול ניתבה אפרת לשתי קריירות מקבילות – הראשונה, תרגום והוצאה לאור של ספרות מקצועית, והשנייה, כתיבה של תכנים קנייניים ושיווקיים בעברית ובאנגלית, המתאפיינת בהתאמות תרבותיות לקהלי יעד, יכולת הנובעת מהיכרותה את התרבות האמריקנית והאנגלו-סקסית מחד, ואת הישראלית מאידך.
בשנת 2001, לאחר כמה שנים כשכירה בהוצאת "מטר", הקימה עם שותפה את הוצאת הספרים "טורקיז" במסגרת שיתוף פעולה עם הוצאת "אחיאסף". הוצאת "טורקיז" התמחתה בספרי Vanity Publishing והוציאה לאור עשרות ספרים מסוגות שונות במשך כשנתיים, כשהמפורסם שבהם היה רב-המכר "הנה מה טופו ומה טעים" מאת טובה משולם.
בשנת 2003 נסגרה ההוצאה ואפרת עברה למתן שירותים שונים להוצאות ספרים. שימשה במשך שנים רבות עורכת תחום ניהול בהוצאת אופוס, וסיפקה להוצאות ספרים שירותי איתור, עריכה ותרגום של כותרים שהפכו מובילים בתחום זה בארץ. לאחר מכן הייתה שותפה במשך יותר מעשור במותג Family-Care מבית אמציה הוצאת ספרים, שם עסקה בהוצאה לאור של ספרות מקצועית בעולמות הטיפול, ובארגון כנסים מקצועיים בנושאים אלו.
רוב הספרים שאפרת פז ערכה (או כתבה עבור אנשי מקצוע), תרגמה והוציאה לאור הם ספרי עיון מקצועיים בתחומים שנעים על הסקאלה שבין ספרות ניהול ושיווק, דרך העצמה והתפתחות עצמית, ועד עולמות הפסיכולוגיה והטיפול הרגשי. עם זאת, היא מתרגמת, עורכת ומוציאה לאור גם ספרים ממגוון רחב של סוגות אחרות, כגון ספרי ילדים, פילוסופיה, הגות, ספרות יפה, דיאטה, סיפורי חיים ועוד. בנוסף, היא עוסקת גם בתרגום ובכתיבת שירה.
כיום מחלקת את עיסוקיה המקצועיים לשלושה תחומים עיקריים: הראשון, תרגום, כתיבה ועריכה של ספרות מקצועית (ספרי אוטוריטה) במגוון תחומים בדגש על תחומי התמחותה: טיפול, התפתחות עצמית, ניהול ושיווק; השני, ליווי מקצועי של תהליכי יצירה והפקה של מוצרי תוכן, אומנות והשראה לכותבים וליוצרים שמעוניינים להוציא לאור את יצירתם באופן עצמאי אך מקצועי - תחת המותג "פסיק-רגעים שאוצרים את הזמן", והשלישי, כיוצרת משותפת (יחד עם אורלי ברלר אלמגור) של סדרת קלפים טיפוליים תחת המותג "IPQ-לבחור בדיאלוג", משווקת את הקלפים ומנחה סדנאות שמלמדות כיצד לעבוד איתם.
בין הספרים שתרגמה, ערכה, כתבה והוציאה לאור

מארק ג'וינר, ההצעה שאי אפשר לסרב לה (אופוס)
סת גודין, פרה סגולה (אופוס)
סת גודין, להנהיג את השבט (אופוס)
סת גודין, ציר האופן (אופוס)
הארי ג' פרנקפורט, על "בולשיט" (אופוס)
Shai Levinger, Daddy's Cure (Indep. Pub.) (תרגום לאנגלית)
נופרת מרגליות, מקרוב, ספר שירה (פסיק)
אפרת פז ומונה אריאל, קלפי ירח מכושף (פסיק וסטודיו מונארט), ערכת קלפים לפיתוח חשיבה יצירתית
אנג'לו אוגבונה

אנג'לו אובינזה אוגבונה (באיטלקית: Angelo Obinze Ogbonna; נולד ב-23 במאי 1988 בקאסינו שבאיטליה) הוא כדורגלן איטלקי המשחק בעמדת הבלם בוווטפורד.
קריירה > טורינו

אנג'לו אוגבונה נולד וגדל בעיר קאסינו שבאיטליה ומגיל צעיר הצטרף לקבוצת הילדים המקומית של קאסינו עד שבשנת 2002 צורף למחלקת הנוער של טורינו. בתחילת עונת 2006/07 הוקפץ אוגבונה לסגל הקבוצה הראשונה של טורינו וב-11 בפברואר 2007, ערך את הופעת הבכורה שלו בסרייה א' בניצחון 1–2 על רגינה כשהוא בן 18 בלבד. עד תום העונה ההיא רשם אוגבונה ארבע הופעות ליגה בקבוצה הראשונה של טורינו.
בחודש אוגוסט הושאל אוגבונה לקורטונה מהליגה השלישית באיטליה במדיה ערך 22 הופעות ליגה. בתום העונה נכשלה הקבוצה בניסיון להעפיל לליגה האיטלקית השנייה כשהודחה בחצי גמר פלייאוף העלייה.
בעונה שלאחר מכן שב אוגבונה לסגל של טורינו כשרשם 19 הופעות ליגה ועוד ארבע הופעות בגביע האיטלקי. בסיום אותה העונה ירד אוגבונה לליגה האיטלקית השנייה יחד עם טורינו. החל מעונת 2009/1, אותה פתחה טורינו בליגה השנייה, הפך אוגבונה לשחקן הרכב ראשון בקבוצה והיה לבלם הבכיר של המועדון. ב-17 באפריל 2010, כבש אוגבונה את שער הבכורה שלו במדי טורינו בתיקו 1-1 נגד צ'זנה. ב-15 באוגוסט 2010, במסגרת הסיבוב השני של הגביע האיטלקי ענד אוגבונה את סרט הקפטן של טורינו בניצחון 1–3 על קוסנזה. במהלך שלוש עונות עם טורינו בליגת המשנה באיטליה, רשם אוגבונה 105 הופעות ליגה ובעונת 2011/12 סייע לקבוצה להעפיל בחזרה לסרייה א' כשהיא סיימה את העונה במקום השני בטבלת הליגה השנייה. ב-2 בפברואר 2012, חתם אוגבונה על הארכת חוזה עד ל-30 ביוני 2016 בטורינו.
קריירה > יובנטוס

ב-11 ביולי 2013, לאחר שעבר בהצלחה בדיקות רפואיות, חתם אוגבונה ביובנטוס ששילמה עבורו לטורינו 13 מיליון אירו עם אופציה לבונוסים עתידיים בגובה של שני מיליון אירו. בתוך כך, הפך אוגבונה לשחקן הראשון בהיסטוריה של טורינו שענד את סרט הקפטן ועבר לשחק במדי היריבה העירונית יובנטוס. ב-17 באוגוסט 2013, ערך אוגבונה הופעת בכורה אירופית במדי יובנטוס במשחק נגד פ.צ. קופנהגן במסגרת ליגת האלופות. בעונתו הראשונה בקבוצה שימש אוגבונה כאופציה השלישית בהגנת יובנטוס כשבעונתו הראשונה רשם 25 הופעות בכל המסגרות בעיקר במשחקי גביע או משחקי ליגה מאוחרים בשלבי הסיום של העונה. בעונת 2013/14, רשם אוגבונה 16 הופעות ליגה בעונה בה זכתה יובנטוס באליפות הליגה האיטלקית. בעונה שלאחר מכן, כשיובנטוס זכתה באליפות בפעם השנייה ברציפות רשם אוגבונה 25 הופעות ליגה.
קריירה > וסטהאם יונייטד

ב-10 ביולי 2015, חתם אוגבונה לארבע שנים בווסטהאם יונייטד מהפרמייר ליג ששילמה עבורו 11 מיליון אירו. ב-30 ביולי, ערך אוגבונה את הופעת הבכורה שלו במדי וסטהאם כשפתח בהרכב בתיקו 2-2 נגד אסטרה ג'יורג'יו במסגרת הסיבוב השלישי של מוקדמות הליגה האירופית. באותו המשחק כבש אוגבונה שער עצמי. ב-9 בפברואר 2016, כבש אוגבונה את שער הבכורה שלו במדי וסטהאם בניצחון 1–2 על ליברפול במסגרת הגביע האנגלי.
קריירה > ווטפורד

ב-27 באוגוסט 2024 חתם אוגבונה בווטפורד מהצ'מפיונשיפ לעונה אחת.
קריירה בינלאומית

אוגבונה רשם 10 הופעות בנבחרת איטליה עד גיל 21 וב-11 בנובמבר 2011, ערך את הופעת הבכורה שלו במדי איטליה בניצחון 0–2 על פולין במסגרת משחק ידידות. אוגבונה נמנה עם הסגל הסופי של נבחרת איטליה ליורו 2012 אך לא זכה לרשום דקות משחק במהלך הטורניר. בסוף חודש מאי 2016, זומן אוגבונה לסגל הסופי של איטליה ליורו 2016 ואת הופעתו היחידה בטורניר ערך ב-22 ביוני במשחק האחרון של איטליה בשלב הבתים בהפסד 0–1 לאירלנד.
תארים

סרייה א': 2013/14, 2014/15
הגביע האיטלקי: 2014/15
הסופר קאפ האיטלקי: 2013
קונפרנס ליג: 2022/2023
אצטדיון ספרטק (ולדיקווקז)

| --- | --- |

 מיקום:  רוסיה ולדיקווקז, רוסיה
 קואורדינטות:  43°01′23″N 44°41′42″E﻿ / ﻿43.023056°N 44.695°E﻿ / 43.023056; 44.695
 אבן יסוד:  1960
 תקופת הפעילות:  1962–הווה (כ־62 שנים)
 שופץ:  2004, 2010, 2020–
 בעלים:  ממשלת צפון אוסטיה
 מפעיל:  ספרטק ולדיקווקז 
 אדריכל:  תמרה בוטאייבה
 קבוצות:  אלניה ולדיקווקז ספרטק-ולדיקווקז (2019–2020)
 מושבים:  32,464
 ממדי משטח:  104х70 מטרים
  מפת מיקום  מפה מפורטת  he  he tabBackground:;tabBorder:#aaa;defaultTab:0;
 
אצטדיון ספרטק, רשמית האצטדיון הרפובליקני "ספרטק" (ברוסית: Республиканский стадион «Спарта́к») הוא אצטדיון כדורגל הנמצא בעיר ולדיקווקז ומשמש כמגרש הבית של קבוצות הכדורגל ספרטק-ולדיקווקז ואלניה ולדיקווקז המשחקות בליגת הכדורגל המקצוענית.
עד לתחילת שיפוץ האצטדיון במאי 2020, הכיל 32,646 מקומות ישיבה.
היסטוריה

האצטדיון נבנה בשנים 1960—1962.
בשנים 1970—1991 קבוצת ספרטק אורדז'וניקידזה אירחה את משחקיה במסגרת הליגה הסובייטית.
בשנים 1994—1996 האצטדיון אירח משחקי הגביע הנשיאותי, במסגרתו התארחו באצטדיון קבוצות כמו ג'נואה, בואבישטה, אוביידו, מכלן, אתלטיקו מדריד, ואסקו דה גאמה, ולנסיה, אוזר ובוטאפולגו.
בשנת 2007 האצטדיון אירח את משחקיה של צסק"א מוסקבה במסגרת גביע אופ"א כשאירחה את מכבי חיפה ואת משחקה של צסק"א בגביע הרוסי נגד קריליה סובייטוב סמרה, שני המשחקים הסתיימו בשוויון מאופס.
בשנת 2010 נערך שיפוץ באצטדיון ובמסגרתו הוחלף משטח הדשא, הותקן לוח אלקטרוני חדש, מושבים ומערכות חימום ונחנך מרכז תקשורת. במרץ 2011 נשיא אלניה ולדיקווקז ואלרי גזאייב הודיע כי הקבוצה שוקלת לבנות אצטדיון כדורגל חדש בעל תכולה של 37,000 מושבים. ברם התוכניות נזנחו בהמשך עם הכרזת הקבוצה על פשיטת רגל ופירוקה בשנת 2014.
בשנת 2015 הקבוצה הוקמה מחדש ואירחה את משחקי הבית שלה עד סגירת האצטדיון במאי 2020 לצורך שיפוצים.
אניהילוס
הערות שוליים

↑  Top 100 Comic Book Villains of All Time: #94 - Annihilus
אצטדיון ספרטק (טמבוב)

| --- | --- |

 מיקום:  רוסיה טמבוב, רוסיה
 קואורדינטות:  52°43′41″N 41°27′09″E﻿ / ﻿52.728055555556°N 41.4525°E﻿ / 52.728055555556; 41.4525
 אבן יסוד:  1950
 תקופת הפעילות:  1952–הווה (כ־72 שנים)
 שופץ:  1970
 הורחב:  2019
 בעלים:  ממשלת מחוז טמבוב
 מפעיל:  ספרטק טמבוב (1960—2013, 2022) טמבוב (2013—2018)
 משטח:  105X68 מטרים
 מושבים:  15,000
  מפת מיקום  מפה מפורטת   (למפת מחוז טמבוב מוגדלת) טמבוב מיצ'ורינסק רסקזובו מורשאנסק קוטובסק אוברובו קירסנוב ז'רדבקה ריאזאן ליפצק וורונז' סראטוב פנזהאצטדיון ספרטק(למפת מחוז טמבוב רגילה) טמבוב מיצ'ורינסק רסקזובו מורשאנסק קוטובסק אוברובו קירסנוב ז'רדבקה ריאזאן ליפצק וורונז' סראטוב פנזהאצטדיון ספרטק  he tabBackground:;tabBorder:#aaa;defaultTab:0;
 
אצטדיון ספרטק (ברוסית: Стадион Спартак) הוא אצטדיון בעיר טמבוב שברוסיה. האצטדיון קרוי על שמו של מועדון כדורגל בשם זה שייצג את העיר בתחרויות הלאומיות.
היסטוריה

בעקבות העפלתה של קבוצת הכדורגל טמבוב לליגת העל הרוסית בכדורגל, ממשלת המחוז החלה ביישום תוכניות להרחבתו בשנת 2019, שנועדו להגדיל את תכולת המושבים ל-15,000 מושבים, אך התוכניות התעכבו ובסופו של דבר המועדון לא התארח באצטדיון במסגרות הבכירות.
בשנים 1960—2013 שימש האצטדיון כמגרשה הביתי של קבוצת ספרטק טמבוב, עד לפירוקה וגם לאחר הקמתה מחדש ביולי 2022. מאז 2013 משמש את טמבוב. ברם, גם בחלק הראשון של עונת 2019/2020 ובכל שנות השתתפותה בליגה הבכירה, טמבוב אירחה במורדוביה ארנה.
אלפין MS8 קלאבמן

| --- | --- |

Elfin MS8 Clubman
 מאפיינים כלליים
 יצרן:  "Elfin Sports Cars" (אנ')
 שנות ייצור:  2006 – הווה
 הרכבה:  אוסטרליה אוסטרליה
 סיווג:  מכונית ספורט
 אורך:  3.20 מטר
 רוחב:  1.70 מטר
 משקל:  925 ק"ג (ריק)
 בסיס גלגלים:  2.29 מטר
 מפרט טכני
 מנוע:  V8 צילינדרים, 16 שסתומים, 5,665 סמ"ק המפיק 334 כ"ס
 הילוכים:  תמסורת ידנית - 6 מהירויות
 מהירות מרבית:  275 קמ"ש
אלפין MS8 קלאבמן (באנגלית: Elfin MS8 Clubman) היא מכונית ספורט בתצורת רודסטר מתוצרת "Elfin Sports Cars" (אנ') האוסטרלית אשר מיוצרת משנת 2006.
גרסאות

רודסטר (דגם הרודסטר כולל שמשה קדמית מלאה, לוחות דלת נשלפים)
ספורטסטר
מכונית מרוץ
"אלפין MS8 סטרימליינר"

שלדה: מסגרת חלל רב-צינורית מורכבת בעבודת יד.
מכונית דו-מושבית פתוחה.
מנוע קדמי.
מנוע בנזין - 5.7 ליטר.
דיפרנציאל עם הפרש החלקה מוגבלת ("Limited-slip differential" (אנ'))
בלמים - 4 בלמי דיסק, בלמי דיסק מחורצים ומאווררים מלפנים
מחיר היחידה ביולי 2006 עמד על 98,990 דולר.
בבריטניה הדגם משווק משנת 2007.
תאוצה בין 0–100 קמ"ש היא 4.4 שניות.
"אלפין MS8 סטרימליינר" > מתלים

מתלה קדמי עם עצמות עצה משענת כרום מוליות, לא שוויוניות
מתלה אחורי עצמאי לחלוטין עם עצמות עצה משענת עליונות ותחתונות פלוס התאמת קישור הבוהן
מפרקי קפיץ עלים מתכווננים לחלוטין
זקפי סגסוגת אלפין (קדמיים ואחוריים), מתכווננים לחלוטין, לקאמבר גלגלית ובוהן
סליל מעל בולמי זעזועים של קוני, מתכוונן לגבשושיות וחבטות, ריבאונדים וגובה הנסיעה
"אלפין MS8 סטרימליינר" > בטיחות

עמוד היגוי מתכוונן.
תיבת דוושות סגסוגת מתכווננת לחלוטין עם כוונון הטיית בלם.
מערכת בקרת משיכה.
ABS.
בקרת שיוט.
גלריה

"אלפין MS8 קלאבמן"
"אלפין MS8 קלאבמן"
"אלפין MS8 קלאבמן"
"אלפין MS8 קלאבמן"
ראו גם

אלפין MR5
אלפין סוג 3 קלאבמן
אלפין MS8 סטרימליינר
הערות שוליים

↑  אלפין מכוניות ספורט shannons.com.au/library/events/ELFIN.PDF
↑  אלפין - מכוניות ספורט elfinheritage.com.au
↑  אלפין מצטרפת למועדון "HSV" web.archive.org/web/20071210030953
↑  "אלפין MS8 קלאבמן" שנת 2004 ultimatecarpage.com/car/1916/Elfin-MS8-Clubman
↑  "אלפין MS8 קלאבמן" שנת 2006 car.info/en-se/elfin/ms8/ms8-clubman-1st-generation
אניהו

| --- | --- |

 מידע כללי
 מאת:  אתגר קרת
 שפת המקור:  עברית
 סוגה:  אוסף סיפורים קצרים 
 הוצאה
 הוצאה:  זמורה ביתן
 תאריך הוצאה:  2002
 עורך:  חיים פסח
 קישורים חיצוניים
 הספרייה הלאומית:  003584066, 002336381
 
אנִיהוּ הוא אוסף סיפורים קצרים מאת אתגר קרת, שיצא לאור בשנת 2002. זהו קובץ הסיפורים הרביעי של קרת לאחר צנורות,  געגועי לקיסינג'ר והקייטנה של קנלר.
רשימת הסיפורים

| --- | --- |
 1. השמנמן  2. יורים בטוביה  3. נשיקה אחת על הפה במומבסה  4. האיש שלך  5. מעשה אחד טוב ליום  6. שריקי  7. שמונה אחוז מכלום  8. נחת  9. לכלוך  10. חבודה  11. לב-טוב  12. עיניים נוצצות  13. בני בגאז'  14. תיקקון  15. איש בלי ראש  16. הליבוט  17. סוסיקו:  18. ג'טלג  19. חברה שלי ערומה  20. בקבוק  21. ביקור בתא הטייס  22. מחשבה בצורת סיפור  23. תאוריית השיעמום של גור  24. שדיים של בת שמונה-עשרה  25. מקוקל  26. תינוק  27. HOW TO MAKE A GOOD SCRIPT GREAT  28. כללי ברזל  29. רבין מת  30. זוג יפה  31. זווית  32. סיפור אחרון וזהו  33. אניהו  34. הזדמנות שנייה
עיבוד בימתי

מבחר סיפורים קצרים מתוך  "אניהו" ויצירות קודמות של קרת עובדו להצגה בשם "אניהו - מסיפורי אתגר קרת". ההצגה עלתה בתיאטרון אורנה פורת לילדים ולנוער, בבימויו של רועי נווה ובהשתתפות קרן אור, רון ביטרמן, אבי טיירי, דודו כרמל ואורית נחמיאס.
הקומדיה "אניהו", המבוססת על הסיפור "השמנמן", הועלתה בשנת 2019 בתיאטרון הקאמרי בבימויה של שירילי דשא ובהשתתפותם של אודי רוטשילד, ירדן ברכה/רוני גורנשטיין, אלון דהן, אלי גורנשטיין, איה גרניט שבא, רובי מוסקוביץ, שהם שיינר ונדב אסולין.
ערך זה הוא קצרמרבנושא ספרים. אתם מוזמנים לתרום לוויקיפדיה ו.
אפלטון (עיר)

| --- | --- |

 מדינה:  ארצות הברית ארצות הברית
 ראש העיר:  Jake Woodford
 תאריך ייסוד:  1848 
 שטח:  64.675484 קמ"ר
 גובה:  241 מטרים
 אוכלוסייה:  ‏
  ‑ בעיר:  75,644 (1 באפריל 2020)
 קואורדינטות:  44°16′56″N 88°25′06″W﻿ / ﻿44.282222222222°N 88.418333333333°W﻿ / 44.282222222222; -88.418333333333 
 אזור זמן:  UTC-6
 https://www.appleton.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אפלטון(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אפלטון(למפת ויסקונסין רגילה) מדיסון מילווקי גרין ביי קנושה אושקוש או קלייר לה קרוס ווסו סופיריור מינסוטה איווה אילינוי ימת מישיגן  מישיגן ימת סופיריוראפלטון(למפת ויסקונסין מוגדלת) מדיסון מילווקי גרין ביי קנושה אושקוש או קלייר לה קרוס ווסו סופיריור מינסוטה איווה אילינוי ימת מישיגן  מישיגן ימת סופיריוראפלטון  he tabBackground:;tabBorder:#aaa;defaultTab:0;
 
אפלטון (באנגלית: Appleton) היא עיר במדינת ויסקונסין שבארצות הברית. אפלטון ממוקמת על נהר פוקס, כ-30 מיל (48 קילומטרים) דרומית-מערבית לגרין ביי ו-100 מיל (160 קילומטרים) צפונית למילווקי. נכון למפקד האוכלוסין מ-2020 התגוררו בעיר כ-75,644 תושבים, מה שהופך אותה לעיר השישית בגודלה בוויסקונסין.
באפלטון פועלים אוניברסיטת לורנס, נמל התעופה הבינלאומי של אפלטון, ושני בתי חולים משמעותיים.
היסטוריה

באזור אפלטון התיישבו בעבר אינדיאנים, אשר מסרו את השטח לארצות הברית ב-1836.
המתיישבים האירופאים הראשונים באפלטון היו סוחרי פרוות שתכננו לסחור עם האינדיאנים המקומיים.
ההתיישבות המשמעותית החלה ב-1847. באותה השנה הוקם מכון לורנס, שהפך לאחר מכן לאוניברסיטת לורנס. ב-1853 אוחדו שלושה כפרים קטנים באזור לכדי העיירה אפלטון. ג'ון פ. ג'ונסטון היה ראש העיר הראשון. העיר נקראה על שם סמואל אפלטון מניו אינגלנד, שתרם 10,000 דולר לספריית המכון המקומי.
בשנת 1853 הוקם מפעל לייצור נייר, מה שתרם באופן משמעותי לפיתוח העיירה החדשה. ב-30 בספטמבר 1882 הוקמה התחנה המרכזית ההידרו-אלקטרית על מנת לספק את צורכי התעשייה המקומית.
באוגוסט 1886 הייתה אפלטון העיר הראשונה בארצות הברית שבה פעלו חשמליות באופן מסחרי ומשגשג. ב-1912 אורות העיר כבר הוארו בחשמל. באפלטון פעל גם הטלפון הראשון בוויסקונסין, והיא הייתה העיר הראשונה שהוארה בנורות הלהט מחוץ לחוף המזרחי.
העיירה הוכרזה כעיר ב-2 במרץ 1857, כשעמוס סטורי כיהן כראש העיר הראשון שלה.
ישנה טענה כי הקניון הסגור הראשון בארצות נבנה באפלטון ב-1954. בשנים 1930–1970 אפלטון הייתה "עיירת שקיעה": אפרו-אמריקאים לא הורשו ללון בה, ואף שחור לא חי בתחומי העיר עד 1930. החריגה מהכלל התרחשה ב-1941 עם הזמרת מריאן אנדרסון. אנדרסון הגיעה להופיע באוניברסיטת לורנס, והורשתה ללון באחד המלונות בעיר, אך היא לא הורשתה לאכול ארוחת ערב בפומבי.
דמוגרפיה

| התפתחות האוכלוסייה> מפקד | התפתחות האוכלוסייה> אוכלוסייה | התפתחות האוכלוסייה>  | התפתחות האוכלוסייה> %± |
| --- | --- | --- | --- |
| 1860 | 2,345 |  | — |
| 1870 | 4,518 |  | 92.7% |
| 1880 | 8,005 |  | 77.2% |
| 1890 | 11,869 |  | 48.3% |
| 1900 | 15,085 |  | 27.1% |
| 1910 | 16,773 |  | 11.2% |
| 1920 | 19,561 |  | 16.6% |
| 1930 | 25,267 |  | 29.2% |
| 1940 | 28,436 |  | 12.5% |
| 1950 | 34,010 |  | 19.6% |
| 1960 | 48,411 |  | 42.3% |
| 1970 | 56,377 |  | 16.5% |
| 1980 | 58,913 |  | 4.5% |
| 1990 | 65,695 |  | 11.5% |
| 2000 | 70,087 |  | 6.7% |
| 2010 | 72,623 |  | 3.6% |
| 2020 | 75,644 |  | 4.2% |
U.S. Decennial Census 2020 census
נכון למפקד האוכלוסין של 2020, מנתה אוכלוסיית העיר 75,644 תושבים. מספר זה כולל גם 318 אסירים ו-1,275 סטודנטים. צפיפות האוכלוסין היא 1,178.2 נפש לקמ"ר. החלוקה האתנית בעיר היא:
80.1% לבנים
6.4% אסייתים
2.9% אפרו-אמריקאים
0.9% אינדיאנים
0.1% ילידי האוקיינוס השקט
3.2% מגזעים אחרים
6.5% משני גזעים או יותר
ערים תאומות

צ'יננדגה, ניקרגואה
קאגווה, יפן
הערות שוליים

↑  Ted's Vintage Art. "Appleton, WI Historical Map - 1867". Ted's Vintage Art (באנגלית). נבדק ב-8 באוגוסט 2018. {{cite web}}:  (עזרה)
↑  Wineries of Wisconsin and Minnesota By Patricia Monaghan page 126
↑  "Appleton.org | City of Appleton, Wisconsin". אורכב מ-המקור ב-24 במרץ 2010. {{cite web}}:  (עזרה)
↑  "Profile for Appleton, Wisconsin". ePodunk. נבדק ב-20 ביוני 2010. {{cite web}}:  (עזרה)
↑  "Appleton [brief history]". Wisconsinhistory.org. נבדק ב-18 בינואר 2014. {{cite web}}:  (עזרה)
↑  Wisconsin (1857). Private and Local Laws Passed by the Legislature of Wisconsin in the Year 1857. Madison, Wisconsin: Calkins and Proudfit, Printers. pp. 243–283.
↑  Loewen, James (2006). Sundown Towns: A Hidden Dimension of American Racism. New York: Touchstone. ISBN 0743294483.
↑  Peeples, Scott. "Appleton was indeed a 'Sundown Town'". Celebrate Diversity Fox Cities. נבדק ב-23 בדצמבר 2017. {{cite web}}:  (עזרה)
↑  Anderson, Cheryl (18 באוקטובר 2014). "Lawrence to revisit 1941 concert of Marian Anderson". Post-Crescent. Appleton, Wisconsin. נבדק ב-23 בדצמבר 2017. {{cite news}}:  (עזרה)
↑  "Census of Population and Housing". Census.gov. נבדק ב-4 ביוני 2015. {{cite web}}:  (עזרה)
↑  "2020 Decennial Census: Appleton city, Wisconsin". data.census.gov. U.S. Census Bureau. נבדק ב-10 באוקטובר 2022. {{cite web}}:  (עזרה)
| --- | --- |
בקרת זהויות :  NLI: 987007550550705171  BnF: cb11960815b (data)  GND: 4442675-6  LCCN: n82000868  MusicBrainz: 47dda066-8169-400e-ac0e-4d07949d1c3c  NARA: 10045550  VIAF: 147581148   WorldCat (עם VIAF): 147581148 
העיר ב-1867
אסתנוספירה

תרשים אינטראקטיבי של מבנה כדור הארץ
אסתנוספירה (מיוונית, ἀσθενός, חלש ו-σφαῖρα, ספירה) היא השכבה העליונה הצמיגית של מעטפת כדור הארץ, הנמצאת מתחת לליתוספירה בעומקים של בין 100 ל-200 קילומטר מתחת לפני השטח, כשבסיסה מגיע לעומק של 700 ק"מ. תחת האוקיינוסים, ובמיוחד תחת הרכסים המרכז אוקייניים, שכבת האסתנוספירה קרובה יותר לפני כדור הארץ מאשר תחת היבשה. על חלקה העליון של האסתנוספירה נעים הלוחות הטקטוניים ובגלל צפיפותה המועטה הגלים סייסמיים עוברים דרכה באיטיות לעומת מעברם בשכבה שמעליה. השערות על קיומה של שכבה זו הועלו עוד בשנת 1926, אך רק לאחר רעידת האדמה בוואלדיביה ב-22 במאי 1960 התקבל אישוש לכך.
הערות שוליים

↑  Asthenosphere
| --- | --- |
בקרת זהויות :  BnF: cb123261274 (data)  GND: 4143239-3 
ערך זה הוא קצרמרבנושא גאולוגיה. אתם מוזמנים לתרום לוויקיפדיה ו.